Ioannes-Mircea Pașcu
Ioannes-Mircea (Ioan-Mircea) Pașcu (natus die 17 Februarii 1949 Satmarini) vir publicus Dacoromanicus est.

Munus 
Anno 1971 diploma commercii internationalis Academiae Studiorum Oeconomicorum Bucarestae accepit. Tum indagator apud Institutum Scientiae politicae, tum annis 1986 - 1989 lector apud Academiam Studiorum Politicorum Bucarestensem erat. Ab anno 1990 ad hunc diem professor Scholae Nationalis Studiorum Politicorum et Administrativorum Bucarestae docet.

Cursus honorum 
Pașcu anno 1990, postquam regimen Communisticum depositum est, ad Frontem Salutis Nationalis (FSN) accessit et ab anno 1992 sodalis Factionem Socialem Democraticam factus est, cuius praeses vicarius ad annum 2006 fuit. Ab anno 1996 ad usque 20 Decembris 2007 legatus ad Cameram Legatorum Romaniae erat. A die 28 Decembris 2000 ad usque 28 Decembris 2004 minister munitionis in consilio ministrorum Hadriani Năstase erat. Hoc tempore magistratum Americanum nuntiorum clandestinorum CIA adiuvabat, cum hic carcerem secretum in Romania, i.e. apud Constantiam instituere vellet. Die 1 Ianuarii 2007 legatus Romaniae in Parlamentum Europaeum electus est et ad hunc diem manet. Die 12 Novembris 2014 etiam praeses vicarius Parlamenti Europaei creatus est.

Nexus externi 
 Pagina personalis
 Biographia apud situm interretialem Camerae Legatorum Romaniae
 Pagina personalis apud situm interretialem Parlamenti Europaei

Notae 

Alumni Academiae Studiorum Oeconomicorum Bucarestensis
Professores Universitatis Studiorum Politicorum Bucarestensis
Politologi Romaniae
Legati Camerae Legatorum Romaniae
Ministri munitionis Romaniae
Legati Parlamenti Europaei